Biden, mulțumit de întârzierea raportului OMS privind originile coronavirusului: "Reimplicarea SUA are deja un impact pozitiv“.
Raportul OMS, care ar fi trebuit să fie publicat în aceste zile, întârzie să apară. Jen Psaki, secretar de presă al Casei Albe: "Nu publică un raport în care ne-am exprimat îngrijorarea cu privire la originea datelor“. Președintele Biden se declară mulțumit de acest pas, mai ales după ce a oprit procesul de retragere al Statelor Unite din OMS.
De un an aștepți răspunsuri cu privire la originile pandemiei care a schimbat viețile tuturor. Raportul OMS, care ar fi trebuit să fie publicat în aceste zile, întârzie să apară. Asta după ce mai multe țări și-au exprimat îngrijorarea cu privire la modul în care specialiștii din Chinaau obținut și au comunicat rezultatele primelor investigații.Jen Psaki, secretar de presă al Casei Albe: "Nu publică un raport în care ne-am exprimat îngrijorarea cu privire la originea datelor, lipsa transparenței și am simțit că va trimite un mesaj negativ, nu un mesaj negativ, ar trebui să spun, un fel de mesaj inexact despre originile pandemiei“.Președintele Biden se declară mulțumit de acest pas, mai ales după ce a oprit procesul de retragere al Statelor Unite din Organizația Mondială a Sănătății inițiat de administrația Trump.Jen Psaki, secretar de presă al Casei Albe: "Acesta a fost un pas pozitiv, care a fost făcut parțial datorită implicării și angajamentului nostru. Considerăm că acesta este un semn încurajator că reimplicarea SUA are deja un impact pozitiv“.Echipa OMS formată din reprezentanți din 10 țări ajunsese în China pe 10 februarie. A vizitat piețe, spitale și centre de cercetare, inclusiv Institutul de Virologie Wuhan care a făcut obiectul speculaților din cauza colecției sale mari de specimene de virus.